OpenLLM-France/wikimedia huggingface dataset:
# Gettysburg (Ohio)

Gettysburg és una població dels Estats Units a l'estat d'Ohio. Segons el cens del 2000 tenia 558 habitants.

## Demografia

Segons el cens del 2000, Gettysburg tenia 558 habitants, 187 habitatges, i 149 famílies. La densitat de població era de 489,6 habitants/km².
Dels 187 habitatges en un 44,4% hi vivien nens de menys de 18 anys, en un 61,5% hi vivien parelles casades, en un 15,5% dones solteres, i en un 19,8% no eren unitats familiars. En el 16% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,98 i el nombre mitjà de persones que vivien en cada família era de 3,29.
Per edats la població es repartia de la següent manera: un 34,8% tenia menys de 18 anys, un 7,9% entre 18 i 24, un 30,8% entre 25 i 44, un 17,4% de 45 a 60 i un 9,1% 65 anys o més.
L'edat mediana era de 30 anys. Per cada 100 dones de 18 o més anys hi havia 91,6 homes.
La renda mediana per habitatge era de 36.250 $ i la renda mediana per família de 43.750 $. Els homes tenien una renda mediana de 29.773 $ mentre que les dones 21.875 $. La renda per capita de la població era de 15.247 $. Aproximadament el 7,2% de les famílies i el 10,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gettysburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Gettysburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Décines-Charpieu

Décines-Charpieu és un municipi francès, situat a la metròpoli de Lió i a la regió de Roine-Alps. L'any 2012 tenia 25.912 habitants.
# Garrison (Nebraska)

Garrison és una població dels Estats Units a l'estat de Nebraska. Segons el cens del 2000 tenia 67 habitants.

## Demografia

Segons el cens del 2000, Garrison tenia 67 habitants, 27 habitatges, i 14 famílies. La densitat de població era de 215,6 habitants per km².
Dels 27 habitatges en un 40,7% hi vivien nens de menys de 18 anys, en un 48,1% hi vivien parelles casades, en un 3,7% dones solteres, i en un 48,1% no eren unitats familiars. En el 40,7% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,71.
Per edats la població es repartia de la següent manera: un 35,8% tenia menys de 18 anys, un 3% entre 18 i 24, un 31,3% entre 25 i 44, un 16,4% de 45 a 60 i un 13,4% 65 anys o més.
L'edat mediana era de 38 anys. Per cada 100 dones de 18 o més anys hi havia 95,5 homes.
La renda mediana per habitatge era de 32.917 $ i la renda mediana per família de 51.000 $. Els homes tenien una renda mediana de 31.250 $ mentre que les dones 26.500 $. La renda per capita de la població era de 17.317 $. Cap de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garrison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Garrison». American Fact Finder. Oficina del Cens dels Estats Units, 12-01-2010.
# El general

El general (títol original: The General) és una pel·lícula irlandeso-britànica en blanc i negre i color, dirigida per John Boorman el 1997 i estrenada l'any següent. Ha estat doblada al català.

## Argument

The General descriu la vida i la mort de Martin Cahill. Anomenat el general , creix als barris pobres de Dublín i acaba en el bandolerisme. Es va fer una llegenda per la seva arrogància enfront de l'autoritat, el seu plaer a ridiculitzar l'Església i les institucions i per la barreja explosiva de violència, d'humor i de generositat que el caracteritzava.
La pel·lícula comença per la mort del personatge principal (Cahill) per tres trets. Després, la vida del personatge i el que haurà conduït a aquest assassinat és descrit. El personatge i la seva banda van realitzar robatoris d'alta volada. Les seves operacions van acabar atraient l'atenció, a més a més de la Garda (policia de la república d'Irlanda), de l'IRA i de l'UVF.

## Repartiment

* Brendan Gleeson: Martin Cahill
* Adrian Dunbar: Noel Curley
* Sean McGinley: Gary
* Maria Doyle Kennedy: Frances
* Angeline Ball: Tina
* Jon Voight: inspector Ned Kenny

## Premis

* Premi de la posada em escena al Festival Internacional de Cinema de Canes.

## Música

* Es pot sentir "It was once My Life" i "So Quiet Here", compostes i cantades pel cantant irlandès Van Morrison
* Els crèdits del final s'acompanyen amb "Don't Fence Me In" de Cole Porter

## Referències

* 1 2 S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > El general». [Consulta: 9 març 2018].
* ↑ «Movie Review - FILM FESTIVAL REVIEW; A Sly Thief And All That He Plundered - NYTimes.com» (en anglès). [Consulta: 9 març 2018].
* ↑ «The General». [Consulta: 9 març 2018].
# Kazushige Kuboki

Kazushige Kuboki (en japonès: 窪木 一茂, 6 de juny de 1989) és un ciclista japonès, professional des del 2012 i actualment a l'equip Nippo-Vini Fantini. En el seu palmarès destaca el Campionat nacional en ruta de 2015. També competeix en ciclisme en pista.

## Palmarès en ruta

* 2007
** Vencedor d'una etapa al Tour de l'Abitibi
* 2015
** Campió del Japó en ruta
* 2019
** Vencedor d'una etapa al Volta al Japó
* 2022
** Vencedor d'una etapa al Tour de Kumano
* 2023
** Vencedor d'una etapa al Volta al Japó

## Palmarès en pista

* 2012
** Campió del Japó en puntuació
* 2014
** Campió del Japó en òmnium

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Estadi Municipal de Nouadhibou

L'Estadi Municipal de Nouadhibou (Stade Municipal de Nouadhibou) és un estadi situat a Nouadhibou, Mauritània amb capacitat per a 5.000 espectadors i utilitzat principalment per la pràctica del futbol.

## Referències

* ↑ Informacje o stadionie na World Stadiums Arxivat 2021-07-29 a Wayback Machine. (anglès)
* ↑ Informacje o stadionie na Soccerway
# Getting to Philosophy

Getting to Philosophy, també anomenat The Wikipedia Philosophy Game, és un fenomen que consisteix en el fet que quan es fa clic al primer enllaç del text principal d'un article de la versió anglesa de la Viquipèdia, i després es repeteix el procés per a articles posteriors, normalment s'arribarà a l'article «Philosophy», és a dir, Filosofia. La resta d'articles condueixen a un article sense cap enllaç disponible per seguir clicant, o s'embussen en bucles. El febrer de 2016, el 97% de tots els articles de la Viquipèdia anglesa acabaven portant a aquest article, un increment respecte al 2011, que n'era un 94,52%.
Hi ha hagut algunes teories sobre aquest fenomen, i la més important és la tendència a que les pàgines de la Viquipèdia puguin anar cap a una "cadena de classificació". D'acord amb aquesta teoria, el llibre d'estil de la Viquipèdia sobre com escriure la secció d'introducció d'un article recomana que l'article comenci per definir el tema de l'article, de manera que el primer enllaç de cada pàgina portarà el lector de manera natural a un assumpte més ampli, acabant finalment en pàgines de gran abast com Matemàtiques, Ciència, Llenguatge i, per descomptat, Filosofia, sobrenomenada "mare de totes les ciències".

## Mètode resumit

Seguir la cadena consta de:
* Feu clic al primer enllaç sense cursiva i que no es trobi entre parèntesis.
* Ignoreu enllaços externs, enllaços a la pàgina actual o enllaços vermells (enllaços a pàgines inexistents).
* Atureu-vos en arribar a "Filosofia", a una pàgina sense enllaços, o quan es produeix un bucle.
La matemàtica i divulgadora Hannah Fry va demostrar el mètode a la secció «'Marmalade', 'socks' and 'One Direction'» del documental de la BBC 2016 The Joy of Data.

## Orígens

El fenomen es coneix des d'almenys el 26 de maig de 2008, quan l'usuari Mark J va crear una primera versió de l'article que esteu llegint i on feia constar aquest fenomen. Dos dies després, es va esmentar a l'episodi 50 del podcast Wikipedia Weekly, que en podria haver estat la primera menció pública.

## Referències

* ↑ «Wikipedia Weekly — Episode 50: Wikipedia Story». huffduffer.com.

## Bibliografia complementària

* Kelcey, Mat «do all first links on wikipedia lead to philosophy?». brain of mat kelcey, 13-08-2011.
* Ball, James «The Only Way Is Essex + Wikipedia = philosophy». The Guardian, 10-07-2011.
* Lee, Amy «All Wikipedia Ends In Philosophy, Literally». HuffPost UK, 14-11-2011.

## Vegeu també

* Número d'Erdő
* Atractor

## Enllaços externs

* zeezat1. «Wikipedia Trivia - Get to Philosophy». YouTube, 06-06-2011.
* Not David. «How One Small Change Broke Wikipedia's First Link Rule». YouTube, 21-06-2024.
* Xefer Wikipedia Radial Graph generador de gràfics radials que mostra el fenomen Getting to Philosophy
* Wikilope utilitat de línia d'ordres i la biblioteca Node.js que pot fer diverses consultes a les pàgines de Viquipèdia, inclòs el fenomen Getting to Philosophy
* getting-to-philosophy biblioteca Node.js que permet consultar qualsevol pàgina de Viquipèdia en anglès i obtenir els noms de diferents pàgines que arribaran a l'article de "Filosofia" (també evita bucles i utilitza el segon enllaç)
# Dziewulski (cràter)

Dziewulski és un cràter d'impacte situat a la cara oculta de la Lluna. Es troba entre els cràters Edison al nord i Popov al sud. La vora externa d'aquest cràter s'ha desgastat considerablement per impactes posteriors, particularment al llarg del quadrant sud-oest, on el cràter satèl·lit Dziewulski Q se superposa a la vora i al sòl interior. La vora nord també està fortament alterada, i diversos petits cràters jeuen al llarg de la vora sud-oriental. La plataforma interior i el terreny que l'envolta han estat regenerats per fluxos de lava.
* Fotografia de l'Apollo 14
* Cràters satèl·lit
Començant a l'extrem sud, una cadena de cràters configura una formació lineal, allargant-se cap al sud-est fins a assolir la latitud del centre del cràter Popov. Aquest element morfològic s'anomena Catena Dziewulski.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Dziewulski.
| Dziewulski | Coordenades | Diàmetre |
| Q | 20° 30′ N, 98° 12′ E﻿ / ﻿20.5°N,98.2°E﻿ / 20.5; 98.2﻿ (Dziewulski Q) | 32 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Holcim

Holcim és una empresa multinacional suïssa dedicada a la producció i comercialització de ciment i materials de construcció.
Holcim desenvolupa les seves activitats en més de 70 països. Té més de cent plantes operatives de producció integral de ciment, i unes cent més dedicades a la fabricació parcial de ciment a partir de clinker. El grup Holcim compta amb més de 80 000 empleats, amb una forta presència en mercats emergents, especialment a l'Àsia i Llatino-amèrica. El 2014 es va fusionar amb la companyia Lafarge per formar el grup LafargeHolcim.

## Referències

* ↑ «Zementriesen Holcim und Lafarge fusionieren» (en alemany). News ORF, 07-04-2014.
# Fruit Hill

Fruit Hill és una concentració de població designada pel cens dels Estats Units a l'estat d'Ohio. Segons el cens del 2000 tenia 3.945 habitants.

## Demografia

Segons el cens del 2000, Fruit Hill tenia 3.945 habitants, 1.428 habitatges, i 1.118 famílies. La densitat de població era de 1.218,5 habitants/km².
Dels 1.428 habitatges en un 39,6% hi vivien nens de menys de 18 anys, en un 67,3% hi vivien parelles casades, en un 8,2% dones solteres, i en un 21,7% no eren unitats familiars. En el 19,5% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,8% tenia menys de 18 anys, un 5,6% entre 18 i 24, un 27,9% entre 25 i 44, un 24,4% de 45 a 60 i un 15,3% 65 anys o més.
L'edat mediana era de 39 anys. Per cada 100 dones de 18 o més anys hi havia 85,4 homes.
La renda mediana per habitatge era de 61.397 $ i la renda mediana per família de 68.676 $. Els homes tenien una renda mediana de 45.306 $ mentre que les dones 36.250 $. La renda per capita de la població era de 28.145 $. Aproximadament el 2,5% de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fruit Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Fruit Hill». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Lichfield

Lichfield és un poble del districte de Lichfield, Staffordshire, Anglaterra. Té una població de 33.784 habitants i districte de 103.061. Al Domesday Book (1086) està escrit amb la forma Lece/Licefelle.

## Personatges il·lustres

* Samuel Johnson (1709 - 1784) poeta, crític i lexicògraf

## Referències

* ↑ (anglès)«Lichfield». City Population. [Consulta: 23 maig 2018].
* ↑ (anglès)«Lichfield». City Population. [Consulta: 23 maig 2018].
* ↑ (anglès)«Staffordshire D-P». The Domesday Book Online. [Consulta: 23 maig 2018].
# Kxatriyes

Els kxatriyes (del sànscrit क्षत्रिय, kṣatriya) són els components d'un dels quatre varnas del sistema de castes hindú. Kxatriya és el segon grau d'aquesta divisió social tradicional, composta pels brahmans (sacerdots i mestres, amb autoritat religiosa), els kxatriyes (guerrers i administradors, amb poder polític), els vaïxyes (comerciants i agricultors o pastors amb prosperitat econòmica) i els xudres, servents o pagesos vassalls. Tradicionalment, els kxatriyes constituïen l'elit governant i militar; el seu paper era el de protegir la societat lluitant en temps de guerra i governant en temps de pau.

## Paper social dels kxatriyes

Històricament, el varna kxatriya constituïa una aristocràcia, tot i que els seus components no eren tots necessàriament poderosos. En general pertanyien a aquest grup els reis, prínceps i soldats, i es considerava que el seu deure (dharma) era d'adquirir el coneixement de les armes a més de conrear les aptituds per al comandament i el bon govern. Per exemple tots els homes kxatriya havien d'estudiar, entre altres 13 matèries d'aprenentatge, la ciència d'armament (dhanurveda). Així, si tant els membres de la cort reial i de l'exèrcit provenien de manera natural d'aquesta casta, d'altres kxatriyes s'especialitzaven en l'administració o fins i tot exercien un art o ofici en lloc de guanyar-se la vida com a guerrers professionals. Aquests, però, conservaven els privilegis concedits a la seva casta, com ara certes formes especials de matrimoni: per exemple aquella en què l'home "segresta" la núvia per a fer-ne la seva dona, o una altra que consistia a fer un torneig per guanyar la núvia i on l'esdeveniment principal era un concurs de tir amb arc (segons la llegenda, Arjuna, Rama i Siddhartha Gautama van guanyar les seves consorts en aquest tipus de torneig).
Quan els britànics van introduir la propietat privada de la terra, molts descendents d'aquests kxatriyes, hereus i administradors de territoris conquerits, es van convertir en grans terratinents, mentre que molts notables de l'administració també procedeixen d'aquest grup.
Els rajputs (del nord de l'Índia) i els nairs (al Kerala) són considerats com a kxatriyes.

## Referències

* 1 2 «La caste à la croisée des chemins» (en francès). Le Point. L'Inde (fora de sèrie n° 3), juliol-agost 2008, pàg. 79 a 83.
* ↑ Jeanne Auboyer. Daily Life in Ancient India. Phoenix Press, 1965, p. 26-27. ISBN 1-84212-591-5.
# Estadi Alphonse Theis

L'Estadi Alphonse Theis és un estadi de futbol a la ciutat de Hesperange, al sud de Luxemburg. Actualment és l'estadi del Football Club Swift Hesperange. Té capacitat per a 3.058 persones.

## Referències

* L'estadi a World Stadiums - Luxembourg Arxivat 2012-09-18 at Archive.is (anglès)
# Gettysburg

«Gettysburg» té aquests significats:
* Gettysburg (Dakota del Sud)
* Gettysburg (Ohio)
* Gettysburg (Pennsilvània)
* Batalla de Gettysburg, batalla de la Guerra Civil americana (1863)
* Discurs de Gettysburg, discurs d'Abraham Lincoln, President dels Estats Units pronunciat durant la inauguració del Cementiri Nacional de Soldats de Gettysburg quatre mesos i mig després de la Batalla de Gettysburg
# Dysart

Dysart és una població dels Estats Units a l'estat d'Iowa. Segons el cens del 2000 tenia 1.303 habitants.

## Demografia

Segons el cens del 2000, Dysart tenia 1.303 habitants, 529 habitatges, i 358 famílies. La densitat de població era de 399,3 habitants/km².
Dels 529 habitatges en un 31,4% hi vivien nens de menys de 18 anys, en un 59,2% hi vivien parelles casades, en un 5,5% dones solteres, i en un 32,3% no eren unitats familiars. En el 29,9% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,5% tenia menys de 18 anys, un 5,7% entre 18 i 24, un 23,8% entre 25 i 44, un 20,9% de 45 a 60 i un 24,2% 65 anys o més.
L'edat mediana era de 42 anys. Per cada 100 dones de 18 o més anys hi havia 85 homes.
La renda mediana per habitatge era de 40.857 $ i la renda mediana per família de 45.774 $. Els homes tenien una renda mediana de 34.063 $ mentre que les dones 22.368 $. La renda per capita de la població era de 20.203 $. Entorn del 4,4% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dysart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Dysart». American Fact Finder. Oficina del Cens dels Estats Units, 12-01-2010.
# Hikkoshi fūfu

Hikkoshi fūfu (引越し夫婦, Una parella en mudança) és una pel·lícula japonesa muda de comèdia dirigida per Yasujirō Ozu i estrenada el 1928.Yasujirō Ozu estava satisfet amb el seu treball en aquesta pel·lícula, però no la va editar i finalment va quedar decebut amb el resultat final.
La pel·lícula i el seu guió es consideren perduts.

## Sinopsi

Una comèdia sobre una parella que no pot quedar-se i es trasllada sovint.

## Repartiment

* Atsushi Watanabe: Eikichi Fukuoka
* Mitsuko Yoshikawa: Chiyoko, la seva esposa
* Ichizō Nakagawa : Seiichi, el seu fill
* Ikkō Ōkuni : lel propietari
* Tomoko Naniwa : Haruko, la filla del farmacèutic
* Kenji Ōyama: Hattori

## Notes i referències

* ↑ (japonès) Hikkoshi fūfu a Japanese Movie Database
* ↑ «引越し夫婦 Hikkoshi fūfu» (en japonès). shochiku.co.jp. [Consulta: 16 octubre 2021].
* 1 2 Donald Richie. Ozu. Traducció: Pierre Maillard. Lettre du blanc, 20 juliol 1980, p. 287. OCLC 417413792.
# Gai Furi Pàcil Fus

Gai Furi Pacil Fus (en llatí: Gaius Furius Pacilus Fusus) va ser un magistrat romà del segle v aC. Formava part de la gens Fúria, i era de la família dels Furi Pàcil.
Va ser elegit cònsol l'any 441 aC amb Marc Papiri Cras. Va ser censor el 435 aC amb Marc Gegani Macerí. Va ser en aquest consolat quan es va establir la censura. Els censors van fer el primer cens públic de ciutadans al Camp de Mart. Mamerc Emili Mamercí, que havia proposat, per la Lex Aemilia de censoribus de rebaixar el període de cinc anys que tenia la censura fins a un any i mig, va ser exclòs per aquest motiu de la seva tribu i rebaixat a la condició d'erari.
L'any 426 aC va ser tribú amb potestat consolar. El senat li va encarregar, juntament amb els seus col·legues, la guerra contra Veios. Va donar algunes ordres contradictòries i això va ser aprofitat pels veians, que van atacar un dels campaments romans i van fer fugir els soldats. Quan les notícies van arribar a Roma, Aulus Corneli Cos, que havia restat al càrrec de la ciutat, va nomenar dictador a Mamerc Emili Mamercí perquè es fes càrrec de les operacions militars.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 80.